# **Formulare criteriu calificări educaționale și profesionale în aplicarea prevederilor art. 179, alin. g) din Legea nr. 98/2016**

Ofertantul (Operator Economic individual sau asociere de Operatori Economici)

SAU

personalul de conducere al acestuia *[introduceți rolurile din cadrul organizației - Operatorului Economic individual sau membrilor asocierii - considerate relevante]*

demonstrează că deține următoarele:

*[selectați în funcție de lucrările incluse în Caietul de Sarcini și de informațiile obținute din analiza și cercetarea pieței]*

1. calificării educaționale *[introduceți]*
2. calificări profesionale *[introduceți]*

în domeniul/pentru *[selectați]*

*Verificați întotdeauna în contextul procedurii, a profesiilor adresate (profesii reglementate sau nu) ce se înțelege prin „calificări profesionale”, în sensul Directivei 2005/36/CE privind recunoașterea calificărilor profesionale, modificată prin Directiva 2013/55/UE, precum și prevederile Regulamentului (UE) NR. 1024/2012 privind cooperarea administrativă prin intermediul Sistemului de informare al pieței interne („Regulamentul IMI”).*

*Conform acestor acte normative:*

*calificări profesionale reprezintă calificările atestate printr-un titlu de calificare, un atestat de competență eliberat de o autoritate competentă din statul membru de origine, desemnată în temeiul actelor cu putere de lege și al actelor administrative din respectivul stat membru, pe baza: fie a unei formări profesionale care nu face obiectul unui certificat sau al unei diplome sau a unui examen special fără formare prealabilă sau a exercitării cu normă întreagă a profesiei într-un stat membru pe o perioadă de trei ani consecutivi sau pe o perioadă echivalentă cu fracțiune de normă în decursul ultimilor 10 ani;*

*și/sau experiență profesională - care presupune exercitarea efectivă și legală cu normă întreagă sau echivalent parțial a respectivei profesii într-un stat membru.*

Personalul de conducere al operatorului economic, respectiv *[exemplu]* directorul tehnic/de operațiuni/ responsabil pentru organizarea activității economice construcții

civile *(exemplu clădiri de locuințe, clădiri pentru birouri, magazine și alte clădiri publice și utilitare, clădiri pentru ferme etc.)*

SAU

inginerești (*autostrăzi, străzi, poduri, tuneluri, căi ferate, aerodromuri, porturi, lucrări hidrotehnice, sisteme de irigație, sisteme de canalizare, dispozitive industriale, conducte și linii electrice etc.)*

*[selectați prin aplicarea principiului proporționalității și raportare la obiectul contractului]*

deține următoarele:

1. calificări educaționale: diplomă de licență în specializarea construcții (*industriale, agricole, hidrotehnic, căi ferate, drumuri și poduri)*
2. experiență profesională generală în poziția de director tehnic/de operațiuni/responsabil pentru organizarea activității economice construcții la nivel de unitate economică ce realizează activități economice de construcții de minim 3 ani, din care minim 1 an cu operatorul economic ofertant

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV. Criterii de selecție, Secțiunea C: Capacitatea tehnică și profesională în DUAE (răspuns) rubrica "Diplome de studii și calificări profesionale".

Pentru furnizarea informațiilor aferente, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații despre calificări educaționale și calificări profesionale deținute de Operatorul Economic Ofertant sau personalul de conducere al Operatorului Economic Ofertant *[selectați corespunzător]* corespunzătoare în vederea îndeplinirii cerinței minime;
2. informații despre documentele care urmează să fie prezentate ca probe pentru demonstrarea deținerii de către Operatorul Economic Ofertant sau personalul de conducere al Operatorului Economic Ofertant *[selectați corespunzător]* a calificărilor educaționale și calificărilor profesionale solicitate.

Cerința mai sus menționată este cerință minimă de calificare și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fisa de Date a Achiziției – secțiunea III.2.2 Capacitatea tehnică și profesională, paragraful Calificări educaționale și profesionale,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE și cele prevăzute în Fișa de Date a Achiziției, prevalează informațiile din Fișa de Date a Achiziției, DUAE urmând a fi revizuit corespunzător.

Pentru a demonstra îndeplinirea cerinței minime de calificare privind deținerea de către Operatorul Economic Ofertant sau personalul de conducere al Operatorului Economic Ofertant *[selectați corespunzător]* a calificărilor educaționale și calificărilor profesionale solicitate, orice Operator Economic Ofertant are dreptul:

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează în condițiile art. 182 din Legea nr. 98/2016, cu condiția ca Terțul Susținător să desfășoare efectiv serviciile în legătură cu care sunt necesare calificările pe care le deține;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională ce include:
      1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
      2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
      3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
   2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Diplome de studii și calificări profesionale", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, Partea II: Informații referitoare la Operatorul Economic, Secțiunea C: Informații privind utilizarea capacităților altor entități.

Instrucțiunile de mai sus pentru furnizarea informațiilor privind calificării educaționale și calificări profesionale deținute de Operatorul Economic Ofertant sau personalul de conducere al Operatorului Economic Ofertant *[selectați corespunzător]* în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie să:

1. îndeplinească cerința minimă referitoare la calificării educaționale și calificări profesionale deținute de Operatorul Economic Ofertant sau personalul de conducere al Operatorului Economic Ofertant *[selectați corespunzător]*;
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Diplome de studii și calificări profesionale", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la operatorul economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii va prezenta individual informații referitoare la calificării educaționale și calificări profesionale deținute de Operatorul Economic sau personalul de conducere al Operatorului Economic *[selectați corespunzător]*, pentru partea din Contract pe care o va îndeplini, iar cerința va fi îndeplinită în mod cumulativ.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind calificării educaționale și calificări profesionale deținute de Operatorul Economic Ofertant sau personalul de conducere al Operatorului Economic Ofertant *[selectați corespunzător]* prin prezentarea de documente care să probeze toate afirmațiile incluse în DUAE (răspuns) la rubrica "Diplome de studii și calificări profesionale".

Documentele suport includ dar nu se limitează la extras din registrul de evidență al salariaților, curriculum vitae, sau alte dovezi nominalizate de către Ofertant în DUAE (răspuns) ca documente suport pentru informațiile incluse în DUAE (răspuns) în legătură cu demonstrarea "deținerii calificărilor educaționale și calificărilor profesionale de către Operatorul Economic Ofertant sau personalul de conducere al Operatorului Economic Ofertant *[selectați corespunzător]”*.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorii Economici trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii așa cum este aceasta specificată în secțiunea IV.3.6 a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind deținerea calificărilor educaționale și calificărilor profesionale de către Operatorul Economic Ofertant sau personalul de conducere al Operatorului Economic Ofertant *[selectați corespunzător]*, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.